nvidia/miracl-vision huggingface dataset:
Janeth Magufuli

Janeth Magufuli ni mjane wa rais wa awamu ya tano wa Tanzania,Hayati Dr John Pombe Magufuli. Alitumikia kama mke wa Rais tangu Novemba 2015 hadi kifo cha mumewe.. Janeth Magufuli awali alifanya kazi kama mwalimu wa shule ya msingi kwa zaidi ya miaka ishirini..
Memphis Depay

Memphis Depay amezaliwa 13 Februari 1994 huko Uholanzi. Ni mchezaji wa mpira wa miguu wa timu ya taifa ya Uholanzi na timu ya Olimpique Lyon ambayo ipo kwenye ligi ya Ufaransa. Memphis kabla ya kuenda kuichezea Olimpique lyon alicheza kwenye timu ya Manchester United. Memphis hucheza nafasi ya winga wa kushoto akiwa uwanjani.
Saidi Salim Bakhresa

Said Salim Bakhresa (alizaliwa Zanzibar mnamo mwaka 1949) ni mfanyabiashara mkubwa nchini Tanzania. Ndiye mwanzilishi na mwenyekiti wa Bakhresa Group. Anajulikana sana katika nchi ya Tanzania na Afrika kwa jumla. Pia ni mkurugenzi mkuu wa Azam Media Group. Alipokuwa na umri wa miaka 14 aliacha shule ili kufanya kazi. Alianza na mgahawa tu na mwishowe kuwa na kampuni kubwa.
Chata

Jenasi 2, spishi 20: Chata ni nyoka wasio na sumu wa jenasi Boaedon na Lamprophis katika familia Lamprophiidae. Nyoka hawa ni warefu kiasi, sm 150 kwa kipeo lakini kwa wastani majike ni sm 60-100 na madume sm 40-70. Wana mkia mrefu kiasi, kichwa kwa umbo wa pembetatu na mboni za wima. Rangi yao ni kahawia, kahawianyekundu, kijivu au nyeusi. Kuna milia miwili myeupe pande mbili za kichwa na milia hii inaweza kuendelea mpaka mkia. Chata hupumzika mchana katika vishimo au chini ya miamba, magogo au takataka. Huwinda usiku na hukamata panya hasa lakini ndege, mijusi na vyura pia. Waama, nyoka hawa ni muhimu sana kwa sababu wanasaidia watu kwa kuwaua wagugunaji wengi. Nyoka hawa hawana sumu lakini spishi kadhaa hung'ata na kusababisha vidonda. Kwa kawaida huwa wanyama-vipenzi katika muda mfupi.
Cape Canaveral

Cape Canaveral ni rasi ndogo kwenye pwani la Jimbo la Florida katika kusini mwa Marekani. Ni mashuhuri kama eneo ambako makombora na vyombo vya angani vya Marekani vilirushwa. Katika eneo la Cape Canaveral kuna vituo viwili vinavyohusika na usafiri wa anga: Kati ya 1963 hadi 1973 rasi ilibadilishwa jina ikaitwa "Cape Kennedy" lakini baadaye jina la awali likarudishwa. Rasi hii iliteuliwa kwa ajili ya viwanja vya usafiri wa angani kwa sababu iko katika kusini ya Marekani hivyo karibu zadi na ikweta. Makombora yanahitaji nguvu na fueli kidogo kufika obiti kama yanarushwa karibu na ikweta ya Dunia.
Ganimedi (Mshtarii)

Ganimedi (ing. Ganymede) ni mwezi mkubwa zaidi wa Mshtarii (Jupiter) ambayo ni sayari ya tano kutoka kwa Jua na sayari kubwa katika mfumo wa Jua. Ni pia mwezi mkubwa katika mfumo wa Jua. Kipenyo cha Ganimedi ni kilomita 5262 km hivyo ni kubwa kuliko sayari ya kwanza Utaridi (Mercury). Lakini ina nusu ya masi yake tu maana haina kiasi hiki cha densiti. Kati ya miezi ya Mshtarii, Ganimedi iko kwenye nafasi ya saba ukihesabu kutoka sayari yenyewe. Ganimedi inazunguka Mshtarii katika kipindi cha siku saba hivi. Obiti yake inashikamana na obiti za miezi Europa na Io katika uhusiano wa 1: 2: 4. Ganimedi ni mmoja wa miezi ya Mshtarii iliyotambuliwa mnamo 7 Januari 1610 na Galileo Galilei aliyekuwa mtu wa kwanza kutazama nyota kwa kutumia darubini. Hivyo inajulikana pia kama mwoja wa "miezi ya Galileo" maana iligunduliwa na Galilei pamoja na miezi 3 mingine ya Mshtarii na hayo yalikuwa magimba ya kwamnza yaliyoonekana kuzunguka sayari nyingine. Iliwahi kuitwa kwa majina mbalimbali. Jina lililobaki lilipendekezwa na mwanaastronomia Simon Marius
Abdulrahman Omari Kinana

Abdulrahman Omari Kinana (alizaliwa 1951) ni mwanasiasa Mtanzania aliyewahi kuhudumu katika Bunge la Afrika Mashariki kama spika wa Bunge hilo kutoka mwaka 2001 hadi 2006. Alikuwa katibu mkuu wa chama tawala, aliyepambana sana katika kipindi kigumu ndani ya Chama cha Mapinduzi, kutoka mwaka 2012 mpaka hapo alipojiuzulu mwaka 2018. Mwaka 2022 alichaguliwa kwa kauli moja kuwa Makamu Mwenyekiti wa chama hicho upande wa Tanzania bara. Kinana, mwenye asili ya Somalia, aliwahi kutumikia Jeshi la Wananchi wa Tanzania kwa muda wa miaka ishirini akiwa na cheo cha Kanali mnamo mwaka 1972. Alishawahi kuwa Mbunge wa Bunge la Jamhuri ya Muungano wa Tanzania kupitia tiketi ya CCM jimbo la Arusha kwa muda wa miaka 10. Alishawahi kuwa Naibu waziri wa Wizara ya ulinzi, na wa wizara ya mambo ya nje na ushirikiano wa kimataifa.
Ziwa Momella Kubwa

Ziwa Momella Kubwa ni kati ya maziwa madogo ya Tanzania. Linapatikana katika mkoa wa Arusha.
Ziwa Kazingaine

Ziwa Kazingaine ni kati ya maziwa madogo ya Tanzania. Linapatikana katika mkoa wa Kagera.
Ziwa Kanisiwa

Ziwa Kanisiwa ni kati ya maziwa madogo ya Tanzania. Linapatikana katika mkoa wa Rukwa.
Eneka

"Eneka" ni wimbo uliotoka tarehe 10 Julai, 2017 kutoka kwa msanii wa muziki wa kizazi kipya kutoka nchini Tanzania - Diamond Platnumz. Wimbo unatoka katika albamu ya A Boy From Tandale na wa sita kutolewa kama single kutoka katika albamu hiyo. Wimbo umetayarishwa na Laizer Classic kupitia studio za Wasafi Records. Awali baada ya kutoka, kulivuma taarifa ya kwamba mapigo ya wimbo yanafanana sana na wa Davido "Fall" uliotoka kabla ya Eneka. Kwa taarifa hizo, mtayarishaji wa wimbo huu "Laizer Classic" alilamizika kutetea hoja hii kwa kupitia mtandao wa Millard Ayo na kusema: "Sioni ajabu kwamba mtu akisema hii imefanana…mi ninachojali ni kwamba watu watapokeaje nyimbo, itapendwa au itafanya vizuri. Hicho ndicho ninachokiangalia zaidi." Katika mahojiano, Laizer alikiri kama sehemu kubwa ya utengenezaji wa nyimbo hufuata mtindo wa Kinigeria na wao walitangulia hivyo lazima utafanana na wao. Lengo la Chibu kwa wimbo huu ilikuwa kupata ladha ya kimataifa na kusukuma gurudumu la Bongo Flava nje ya nchi. Alitoa nyimbo mbili kwa pamoja, I Miss You ukiwa Bongo Flava halisi huku Eneka ikiwa Afro-pop kwa ajili ya kimataifa. Huu ndio wimbo wa kwanza kwa Chibu kufanya kazi na mwongozaji Sesan kutoka Nigeria. Video ilifanywa nchini Afrika Kusini.
Ziwa Kanvi

Ziwa Kanvi ni kati ya maziwa madogo ya Tanzania. Linapatikana katika mkoa wa Kigoma.
Ziwa Kihurio

Ziwa Kihurio ni kati ya maziwa madogo ya Tanzania. Linapatikana katika mkoa wa Kilimanjaro.
Ziwa Nzerkera

Ziwa Nzerkera ni kati ya maziwa madogo ya Tanzania. Linapatikana katika mkoa wa Pwani.
African Beauty

"African Beauty" ni jina la wimbo uliotoka tarehe 15 Machi, 2018 kutoka kwa msanii wa muziki wa kizazi kipya kutoka nchini Tanzania - Diamond Platnumz akiwa na Omarion kutoka nchini Marekani. Wimbo unatoka katika albamu ya A Boy From Tandale na wa tisa kutolewa kama single kutoka katika albamu hiyo halkadhalika wa kwanza kutolewa baada ya albamu kutoka. Wimbo umetayarishwa na Laizer Classic kupitia studio za Wasafi Records wakati biti limetengenezwa na Krizbeatz. Sifa pekee ya wimbo huu ndio wa kwanza kwa Chibu kutumia tangazo la kuratibu umri wa mtazamaji katika Youtube. Hii inatokana na ukakasi wa video yenyewe ilivyo. Ikiwa hujajisajili Youtube ili itambue umri wako, video haifunguki hadi ujisajili.  Vilevile ndio wimbo wa kwanza wa Chibu kuwa na matoleo mawili ya video, yenye umri wa kawaida na ya watu wazima. Diamond alipakia video ya wimbo huu mara mbili. Tarehe 15 Machi alipakia yenye kuonesha sehemu kubwa ya utupu wa mwanamke, wakati ya tarehe 16 Machi 2018 imepungua kuonesha utupu.
Suzana wa Roma

Suzana wa Roma (kwa Kilatini: Susana) alikuwa mwanamke Mkristo aliyefia dini yake katika karne ya 3. Kwa sababu hiyo tangu kale anaheshimiwa na Wakatoliki, Waorthodoksi na Waorthodoksi wa Mashariki kama mtakatifu. Katika karne ya 6 basilika lenye jina lake liliwekwa wakfu kwa Mungu mjini Roma karibu na Mabafu ya Dyoklesiano. Sikukuu yake huadhimishwa tarehe 11 Agosti.
Simeoni wa Mnarani

Simeoni wa Mnarani (kwa Kisiria: ܫܡܥܘܢ ܕܐܣܛܘܢܐ, šamʻun dasṯonáyá, kwa Kigiriki: Συμεών ὁ στυλίτης, Symeón o Stylítis; kwa Kiarabu سمعان العمودي, Simʿān al-ʿAmūdī; kwa Kiingereza: Symeon the Stylite; Sis (leo nchini Uturuki), 390 hivi - Qalaat Semaan, Syria, 2 Septemba 459) alikuwa mkaapweke kutoka Assyria aliyepata umaarufu kwa kuishi kiadilifu sana miaka 37 juu ya mnara karibu na Aleppo. Pengine anaongezewa sifa "mzee" ili kumtofautisha na waliofuata mtindo wake huo kama Simeoni wa Mnarani Kijana, Simeoni wa Mnarani III na Simeoni wa Mnarani wa Lesbos. Tangu kale anaheshimiwa na Waorthodoksi, Waorthodoksi wa Mashariki, Wakatoliki na Waanglikana kama mtakatifu. Sikukuu yake huadhimishwa tarehe 27 Julai, 5 Januari, 1 Septemba au nyingine kadiri ya madhehebu.
Aleppo

Aleppo (kwa Kiarabu: ﺣﻠﺐ, Ḥalab) ni jiji la Syria ambalo kabla ya vita vya wenyewe kwa wenyewe lilikuwa na wakazi milioni 4.6 (2010). Kwa sasa si tena mji mkubwa na nchi, bali wa pili baada ya mji mkuu, Damascus. Aleppo ni kati ya miji ya zamani zaidi duniani, akikaliwa tangu milenia ya 6 KK. labda kutokana na biashara kati ya Mediteranea na Mesopotamia. Mji wa Kale umo katika orodha ya urithi wa dunia ya UNESCO. Aleppo travel guide kutoka Wikisafiri
Majina ya nyota

Majina ya nyota yanapatikana kwa nyota mia kadhaa zinazoonekana vema kwa macho matupu. Majina hayo yanaweza kuwa tofauti katika tamaduni mbalimbali duniani. Katika matumizi ya kisasa ni hasa majina kutoka urithi wa Ugiriki ya Kale, Roma ya Kale na Uarabuni ndio hasa yanayoendelea kutumiwa hadi leo. Pamoja na desturi ya kutunga majina kwa nyota angavu kuna pia desturi ya kupanga nyota za anga katika kundinyota zenye majina. Kundinyota ni idadi ya nyota zinazoonekana karibu kwenye anga ya usiku. Leo hii Umoja wa Kimataifa wa Astronomia (UKIA) unatumia mpangilio wa kundiyota 88 zenye majina maalumu na ndani ya kundinyota hizi ilitambua majina rasmi kwa nyota angavu zaidi. UKIA ulianza kuorodhesha majina yenye asili ya Kigiriki na Kiarabu ikaendelea kukubali pia majina kutoka urithi wa tamaduni mbalimbali. Hadi mwaka 2017 majina 313 yalitambuliwa hivyo na UKIA. Mataifa mengi walitumia elimu ya nyota kwa kupanga kalenda yao. Kila baada ya mwaka mmoja nyota za anga zinaonekana tena jinsi zilivyokaa siku 365.25 zilizopita. Nyota nyingi hazionekani mwaka wote, hivyo kuonekana kwa nyota fulani iliweza kuwa ilani ya kuandaa mashamba, na hapo asili ya jina la „Kilimia“ katika lugha za Kibantu kwa fungunyota mashuhuri
Amr Diab

Alam El Phan (zamani) Rotana Records (zamani) Amr Abd El-Basset Abd El-Azeez Diab (kwa Kiarabu: عمرو عبد الباسط عبد العزيز دياب; amezaliwa Port Said, Misri11 Oktoba 1961) ni mwimbaji na mtunzi wa nyimbo kutoka nchini Misri. Kulingana na mtafiti Michael Frishkopf, bwana huyu amebuni mtindo wake wa kipekee ulioitwa "Mediterranean Music", wenye mchanganyiko wa mdundo wa Kimagharibi na Kimisri. Mwaka wa 1992, amekuwa msanii wa kwanza wa Kiarabu kuanza kutengeneza video zenye teknolojia ya hali ya juu. Amr Diab alizaliwa mnamo tarehe 11 Oktoba 1961 mjini Port Said, Misri kutoka katika familia ya kisanii. Baba yake, Mzee Abdul Basset Diab, alikuwa mfanyakazi wa Shirika la Mfereji wa Suez na alikuwa mwenyekiti wa kampuni ya ujenzi iliyokuwa inajulikana kwa jina la Marine Construction & Shipbuilding huko Mfereji wa Suez. Baba yake mzazi alihusika vilivyo katika kutia utambi harakati za awali za kazi ya muziki ya Diab. Diab, katika umri wa miaka sita, alianza kupata umaarufu baada ya kuimba wimbo wa taifa la Misri "Bilady, Bilady, Bilady" katika kumbukizi za kila mwaka mnamo Julai 23 huko Port Said mbele ya hayati Gamal Abdel Nasser. Matokeo yake, akazawadia gitaa kutoka kwa gavana wa Port Said kipindi hiko, na kuanza kutambulika nchi nzima. Diab ni mhitimu wa shahada ya muziki wa Kiarabu kutoka katika Chuo Kikuu cha Sanaa cha Kairo ("Cairo Academy of Arts) mnamo mwaka wa 1986.[onesha uthibitisho] Diab ni moja kati ya waimbaji wa kwanza kabisa kuchochea video za muziki katika ulimwengu wa Kiarabu na Mmisri wa kwanza kuonekana kwenye video. Albamu rasmi Albamu Zisizo Rasmi
Abeti Masikini

Elisabeth Jean Finant (alitambulika sana kwa jina la kisanii kama Abeti Maskini; 9 Novemba 1954 - 28 Septemba 1994) alikuwa mwanamuziki maarufu wa dansi kutoka Jamhuri ya Kidemokrasia ya Kongo. Katika Afrika Mashariki alijulikana sana kwa kuimba Kiswahili, hasa ule wimbo wake wa "Likayabo" (Manjano na amdalasini). Abeti alikuwa chotara kama Jolie Detta, baba yake mzazi akiwa ni mchanganyiko wa Mkongomani na Mbelgiji. Abeti alikuwa fundi wa muziki akiwa katika umri mdogo sana ambao hakuna aliyetegemea hasa kwa jinsia yake. Mbali na hapo, alifanikiwa kuwawezesha wasanii waliokuja kuwa wakubwa baadaye, Mbilia Bel na Tshala Muana. Mbilia alikaa katika chungu cha Abeti na kupikwa vilivyo kuanzia kuimba hadi kunengua kuanzia mwaka 1976 hadi 1981. Tshala Muana yeye kuanzia mwaka 1978 hadi 1979. Yondo Sister alipikwa na Abeti katika mwaka 1986. Mwingine ni mwanamama Abby Surya (1984 - 1986). Kwa upande wa wanaume ambao walifanya kazi na kuinuliwa na mwanamama huyu ni pamoja na Malage De Lugendo, Lokua Kanza na Komba Bellow. Ujuvi wa muziki wake ulipelekea wasanii wengine wa muziki wa soukous kama Aurlus Mabele kupenda kazi za Abeti kupita kiasi. Sifa yake kubwa na ambayo aliwaathiri kidogo Mbilia Bel Tshala Muana ni kupenda kutunga au kuimba nyimbo zake kwa lugha ya Kiswahili
Gremio Foot-Ball Porto Alegrense

Gremio ni timu ya mpira wa miguu ya Brazil iliyoanzishwa mnamo mwaka 1903 na Mwingereza Andy Fairbank na Mjerumani Paul Choclin na wenzao. Gremio mpaka sasa ina makombe 37 ya campeonanto gaucho,mawili ya campeonanto brasilielo serieaA,moja la supercopa do brazil pia gremio ilishawahi kuchukua kombe moja la mabara. Rangi za jezi za timu ya gremio ni nyeusi nyeupe na ya bluu.pia timu hii ndio timu aliyotokea mchezaji wa kimataifa wa brazil Ronaldinho Gaucho kabla ya kwenda Barcelona mwaka 2003.
Caravaggio

Michelangelo Merisi da Caravaggio (28 Septemba 1571 - 18 Julai 1610) alikuwa mchoraji aliyetokea huko Italia. Alifanya kazi huko Roma, Napoli, Malta na Sicilia kati ya 1593 na 1610. Alikuwa mchoraji ambaye alifanya aina ya sanaa inayoitwa baroko. Alikuwa mtu wa kwanza kuwa mzuri sana katika kuchora kwa njia hii. Hata wakati alipokuwa hai, watu wengi walizungumza kuhusu Caravaggio. Watu wengine walipenda kuona kile alichofanya, na jinsi alivyoishi, na alidhaniwa kuwa mtu mzuri. Watu wengine walidhani alikuwa wa ajabu sana. Watu wengine walidhani alikuwa mbaya. Alianza kuwa mchoraji maarufu huko Roma mwaka wa 1600. Watu wengi walimpa fedha ili kuwapa picha, lakini alitumia fedha zake zote na wakati mwingine alipata shida. Mnamo 1604 mtu aliandika gazeti juu yake, na akasema alikuwa mwangalifu na mtu mbaya.
Blackburn Rovers F.C.

Makala (au sehemu ifuatayo ya makala) inatoa habari bila kuonyesha vyanzo au uthibitisho wowote.Ona namna ya kutaja vyanzo hapa: Wikipedia:Umaarufu na Kutaja vyanzo.Ni lazima kuboresha makala kwa kutafuta vyanzo na kuvitaja kama marejeo, la sivyo sehemu ya makala au yote kabisa inaweza ikafutwa.Unaweza kuondoa kigezo hiki mara baada ya vyanzo sahihi kuwa vimeingizwa katika makala Blackburn Rovers F.C. / blækbɜːrn roʊvərz / ni klabu ya soka huko Blackburn, Lancashire, England inayocheza katika ligi ya Uingereza. Klabu hii ilianzishwa baada ya mkutano, katika Leger Hotel, Blackburn, tarehe 5 Novemba 1875. Mkutano uliandaliwa na vijana wawili, John Lewis na Arthur Constantine. Kusudi la mkutano huo ni "kujadili uwezekano wa kutengeneza klabu ya soka ."  Mechi ya kwanza iliyochezwa na Blackburn Rovers ilitokea Kanisa la Lancashire tarehe 18 Desemba 1875 na klabu hizo mbili zilisuluhu kwa kutoka goli 1-1. Mnamo tarehe 28 Septemba 1878, Blackburn Rovers akawa moja ya klabu 23 za kuunda Chama cha Soka cha Lancashire. Tarehe 1 Novemba 1879 klabu ilicheza kwenye Kombe la F
George Simon Ohm

Georg Simon Ohm (Erlangen, 16 Machi 1789 - 6 Julai 1854) alikuwa mwanafizikia wa Ujerumani na mtaalamu wa hisabati. Georg alizaliwa katika familia ya Waprotestanti. Kama mwalimu wa shule, Ohm alichungulia hasa elimu mpya ya umeme akifuatilia mambo mapya yaliyopatikana tangu ugunduzi wa seli ya kielektrokemia na Mwitalia Alessandro Volta. Kwa kutumia vifaa alivyovitengeneza mwenyewe, Ohm aligundua kwamba kuna uwiano wa moja kwa moja kati ya ampea za mkondo wa umeme unaopita kwenye chombo na volti. Uhusiano huo unajulikana kama Kanuni ya Ohm (Ohm's law). Kizio cha kupimia ukinzani kimeitwa "Ohm" kwa heshima yake.
Jost Bürgi

Jost Bürgi (pia Joost, Jobst; jina la Kilatini Burgius au Byrgius, 28 Februari 1552 - 31 Januari 1632) alikuwa raia wa Uswisi aliyetengeneza saa na kwa mara ya kwanza binadamu akaishi kwa majira. Pia alikuwa mtengenezaji wa vyombo vya anga na mtaalamu wa hisabati.
Sergi Roberto

Sergi Roberto Carnicer (aliyezaliwa Februari 7, 1992) ni mchezaji wa soka wa Hispania ambaye anachezea timu ya FC Barcelona na timu ya taifa ya Hispania. Roberto anaweza kucheza kama beki, kiungo wa kati, kiungo mkabaji au winga. Sergi Roberto ana kiwango kikubwa akiwa nyuma kama beki, lakini pia anaweza kucheza katikati. Katika msimu wa 2016-17, chini ya Luis Enrique, alicheza nafasi saba tofauti. Uchangamano huu, pamoja na kasi yake, nguvu, kiwango cha kazi kali na kupitisha pasi sahihi kulimpa sifa meneja Luis Enrique kwamba ni meneja mzuri.
A.J. Styles

Allen Neal Jones (anajulikana kwa jina la A.J.Styles; alizaliwa 2 Juni 1977), ni mpiganaji wa mieleka wa Marekani ambaye amesajiliwa kwenye WWE (World Wrestling Entertainment). Na anapigana chini ya brandi ya SmackDown na ni bingwa wa WWE wa sasa katika utawala wake wa pili. Kwa muda mrefu alionekana kama mmoja wa wapiganaji bora duniani, kwa sababu ya mitindo yake mingi ya kupigana ya kiufundi.
Xbox 360

Xbox 360 ni tawi la PSP lililoendelezwa na Microsoft. Kama mrithi wa Xbox ya awali, ni aina ya pili katika mfululizo wa Xbox. Ilifunguliwa rasmi kwenye MTV Mei 12 2005, kwa uzinduzi wa kina na habari za mchezo zilizotangazwa baadaye mwezi huo mwaka wa 2005 wa E3.Xbox 360 ilitolewa Novemba 22, 2013.Mnamo Aprili 20 2016, Microsoft ilitangaza kwamba itafanya uzalishaji wa vifaa vya Xbox 360 upya.
Amini Cishugi

Kwa sasa hakuna maandishi katika ukurasa huu. Unaweza kutafuta jina la ukurasa huu katika kurasa nyingine, au tafuta kumbukumbu zinazohusika, lakini huruhusiwi kuanzisha ukurasa huu.
Ricardo Kaka

Ricardo Izecson dos Santos Kaka (alizaliwa 22 Aprili 1982) ni mchezaji wa soka wa zamani wa Brazil aliyecheza kama kiungo mshambuliaji. Kaká alianza kazi yake akiwa na umri wa miaka 18 huko São Paulo FC nchini Brazil mwaka 2001. Baada ya kuitwa jina la Bola de Ouro kama mchezaji bora zaidi katika michuano ya Ulaya 2002 mwaka 2003 alijiunga na klabu ya Italia A.C. Milan kwa ada ya £ milioni 8.5 . Kwa mafanikio katika klabu na ngazi ya kimataifa, Kaká ni mmoja wa wachezaji nane ambao wameshinda Kombe la Dunia la FIFA, Ligi ya Mabingwa ya UEFA na Ballon d'Or.
Victor Lindelof

Victor Lindelof (amezaliwa 17 Julai 1994) ni mchezaji wa timu ya taifa ya Uswidi na wa klabu ya Uingereza iitwayo Manchester United. Hucheza nafasi ya beki wa kati na pia huweza kucheza kama kiungo mkabaji. Mchezaji huyu alisajiliwa na Manchester United kutoka Benfica huko nchini Ureno. Lindelöf alianza kazi yake nchini Sweden katika klabu ya Västerås SK, akicheza mechi zake za kwanza Septemba 2010. Desemba 2011, alikubali kuhamia katika klabu ya Benfica nchini Ureno. Baada ya kucheza katika timu yake ya kwanza mnamo Septemba 2013, aliendelea kuonekana katika klabu ya ngazi B, wakati pia kushinda mataji matatu ya Primeira Liga. Alijiunga na Manchester United mwezi Julai 2017.
Ty Dolla Sign

Ty Dolla Sign (alizaliwa 13 Aprili 1985) ni mwimbaji, mtayarishaji na mwandishi wa nyimbo wa Marekani. Baba yake alikuwa mwanamuziki wa bendi ya Lakeside. Alianza kazi yake ya muziki mwaka 2007 kama mpiga gitaa. Mwaka 2010 alitoa wimbo wake wa kwanza uliojulikana kama Toot It and Boot It chini ya produza Def Jam Recordings. Mwaka 2013 alisaini mkataba na lebo iliyotambulika kama Wiz Khalifa's Taylor Gang Records ambapo mwaka 2015 alitoa albamu yake iliyoitwa Tree Tc.
Motorola

Motorola ni kampuni ya simu ya Marekani iliyoanzishwa tarehe 25 Septemba mwaka 1928. Baada ya kampuni kupata hasara ya dola bilioni 4.3 kuanzia mwaka 2007 hadi 2009, kampuni hiyo ilijigawanya na kuwa makampuni mawili ambayo ni: Motorola Mobility na Motorola Solution tarehe 4 Januari 2011. Hivi sasa simu za Motorola hazipatikani kwa wingi kwa sababu haziendani na matakwa ya watu wa kizazi hiki.
Xbox One

Xbox One ni kifaa cha Xbox kilichotengenezwa na Microsoft. Xbox one ilitangazwa Mei 2013, ni mrithi wa Xbox 360 na aina ya tatu katika familia ya Xbox. Xbox one kwa mara ya kwanza ilitolewa Amerika ya Kaskazini, sehemu za Ulaya, Australia, na Amerika Kusini mnamo Novemba 2013 na katika Japan, China na nchi nyingine za Ulaya ilitolewa Septemba 2014.
Alicia Keys

Alicia Keys (alizaliwa tarehe 25 Januari 1981) ni mwandishi, mtunzi, mwimbaji na mtayarishaji wa muziki wa Marekani. Alianza kazi ya muziki alipokuwa na umri wa miaka 15 aliposaini mkataba katika lebo ya Columbia Records. Mwaka 2001 alitoa albamu iliyoitwa Songs in A Minor iliyosimamiwa na studio inayoitwa J Records na alifanikiwa kuuza zaidi ya milioni 12 ya nyimbo zake Dunia nzima. Mwaka 2004 alitoa albamu yake ya pili iliyoitwa The Diary of Alicia Keys na kufanikiwa kuwa msanii wa kwanza wa kike kuchukua tuzo ya MTV.
Sami Khedira

Sami Khedira (alizaliwa 4 Aprili 1987) ni mchezaji wa soka wa Ujerumani ambaye anacheza kama kiungo wa kati katika timu ya Italia Juventus na timu ya taifa ya Ujerumani. Khedira alianza kazi yake katika timu ya VfB Stuttgart na kushinda Bundesliga mwaka 2007, kabla ya kuhamia Real Madrid mwaka 2010. Katika misimu yake mitano nchini Hispania, alishinda mataji saba ya ndani na kimataifa, ikiwa ni pamoja na Ligi ya Mabingwa ya Ulaya (UEFA) mwaka 2014. Mwaka 2015, alihamia Juventus iliyopo Italia kwa uhamisho wa bure, na mara moja alishinda cheo cha Serie A katika msimu wake wa kwanza na klabu hiyo. Kabla ya kujiunga na timu ya vijana wa VfB Stuttgart mwaka 1995, alichezea Oeffingen. Katika miezi ya kwanza ya msimu wa 2006-07, aliitwa kwenye kundi la Bundesliga VfB na meneja Armin Veh.Alisaini mkataba wa miaka mitatu na VfB. Mnamo tarehe 30 Julai 2010, Khedira alihamia Real Madrid kwa ada isiyojulikana na kusaini mkataba hadi 2015. Khedira alicheza mechi yake ya kwanza mnamo tarehe 13 Agosti katika mechi ya kirafiki dhidi ya Bayern Munich, ambapo Real Madrid ilishinda 4-2 kwa Penati. Mnamo tarehe 9 Juni 2015, upande wa Italia Juventus alitangaza kwamba Khedira amesaini mkataba wa miaka minne kwa uhamisho wa bure. Hatua hiyo ilikamilishwa tarehe 1 Julai mwanzoni mwa msimu wa 2015-16,Khedira imeipatia mafanikio makubwa sana Juventus.
Sheffield United F.C.

Shiffield United F.C. ni klabu ya mpira wa miguu inayocheza nchini uingereza. Jina kamili ni Sheffield United Football Club. Majina ya utani ni Blades, Red and White Wizards. Ilianzishwa tarehe 22 Machi 1889. Sheffield United Football Club ni klabu ya kitaaluma ya soka iliyojengwa katika jiji la Sheffield, South Yorkshire, England. Timu hiyo inashindana katika michuanoligi daraja la pili nchini uingereza. Klabu ya soka iliundwa mwaka wa 1889 kama kivuko cha Sheffield United Cricket Club, na jina lake ni Blades kutokana na historia ya uzalishaji wa chuma wa Sheffield.Klabu hiyo imecheza michezo yao ya nyumbani kwenye Kituo cha Bramall Lane tangu kuundwa kwao mwaka 1889. Sheffield United F.C
Paul Geidel

Paul Geidel Jr (Aprili 21, 1894 - Mei 1, 1987) alikuwa mfungwa wa gereza aliyetumikia kwa muda mrefu zaidi nchini Marekani. Baada ya kuwa na hatia ya mauaji ya daraja la pili mwaka wa 1911, akiwa na umri wa miaka 17, Geidel alitumikia miaka 68 na siku 245 katika magereza mbalimbali ya jimbo la New York. Alifunguliwa mnamo Mei 7, 1980, akiwa na umri wa miaka 86. Geidel alizaliwa huko Hartford, Connecticut, kwa Paul Geidel Sr., ambaye alifariki mwaka wa 1900 wakati Geidel alikuwa na umri wa miaka mitano. Mvulana huyu alikaa kwa muda mrefu katika kambi za watoto yatima. Aliachishwa shule akiwa na umri wa miaka 14 na alifanya kazi katika hoteli ya Hartford huko New York . Mnamo Julai 26, 1911, Geidel - mwenye umri wa miaka 17, alimuibia na kumuua William H. Jackson, aliyekuwa na umri wa miaka 73. Jackson alikuwa mgeni katika Hoteli ya Iroquois kwenye Anwani ya Magharibi ya 44 huko New York City ambapo Geidel alikuwa anafanya kazi kama mhudumu. Geidel aliingia ndani ya chumba cha Jackson, na akamzibia hewa chumba chake na kukijaza klorofomu. Geidel alikamatwa siku mbili baadaye